### Beslutningstema

Der skal træffes beslutning om ændret prioritering af anlægsprojekter som følge af stigende priser.

### Sagsfremstilling

I byggebranchen opleves markante prisstigninger, som betyder, at det bliver væsentligt dyrere at igangsætte planlagte anlægsprojekter på byggerier og anlæg.

Som konsekves heraf har Direktionen sammen med forvaltningen gennemgået samtlige anlægsprojekter med udgangspunkt i den vedtagne investeringsoversigt for 2022 inkl. igangværende anlægsprojekter, som blev overført fra 2021.

Konkret er det vurderet

* at udskyde planlagte men ikke igangsatte anlægsprojekter, og
* at reducere eller nulstille puljer i ét enkelt år på de områder, hvor der årligt er en tilbagevendende pulje til konkrete projekter

Oversigten viser, at det korrigerede anlægsbudget i 2022 kan reduceres med -34,2 mio. kr., og i overslagsårene 2023-2026 og efterfølgende år er der forskydninger på i alt 7 mio. kr., som vil indgå i budgetlægningen til 2023.

![](data:image/png;base64...)

I juni behandler de enkelte fagudvalg budgetopfølgningen pr. 30. april 2022. I sagen vil der nærmere blive redegjort for hvilke periodeforskydninger, der kan forventes til de igangværende anlægsprojekter i 2022.

### Direktionen indstiller,

at udskyde planlagte, men ikke igangsatte anlægsprojekter, og at reducere eller nulstille puljer i ét enkelt år på de områder, hvor der årligt er en tilbagevendende pulje til konkrete projekter,

at det overskydende beløb i 2022 på 34,2 mio. kr. tilføres kassebeholdningen, og

at forskydninger i overslagsårene 2023 - 2026 og efterfølgende år indgår i budgetlægningen til 2023.

Beslutning fra Økonomiudvalget, 19. maj 2022, pkt. 4:

Indstillingen anbefales.

### Beslutning

Sagen blev sendt tilbage til Økonomiudvalget.